system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Post.
assistant
Postul alimentar reprezintă abținerea de la mâncărurile și băuturile de frupt pentru un anumit timp, în anumite cazuri însoțită sau înlocuită de abținerea de la alte produse sau practici. Exista diverse motivații pentru a ține post, precum greva de foame politica, pariuri, vanitate, dar principalele motive sunt religioase sau medicinale. Postul, îndeosebi potrivit accepțiunii românești a cuvântului, are un caracter ascetic, religios.

În medicină 
Postul este recomandat înainte procedurilor chirurgicale sau a procedurilor ce implică anestezie. Datorită faptului că prezența mâncarii în tubul digestiv poate duce la complicații, doctorii recomandă 8-12 ore de post .

În religie 
În tradiția Ortodoxa, postul se practica în scopul curățării sufletești de patimi în vederea apropierii de Dumnezeu și, dacă duhovnicul (preotul), prin Sfânta Spovedanie incuviinteaza, postul poate permite dobândirea Sfintei Impărtășanii cu Tainele lui Hristos.

Postul consta în primul rand în abținerea de la vicii, pocăință pentru greșelile proprii, rugăciune mai multa, vorba mai putina, fapte bune, frecventarea Sfintelor slujbe și un regim alimentar din care omul sănătos va exclude carnea, ouăle și produsele lactate. Postul adevărat presupune și excluderea uleiului si ajunarea.  

Exista 4 posturi peste an, cele mai importante fiind Postul Pastelui și Postul Crăciunului, apoi Postul Adormirii Maicii Domnului și Postul Sfintilor Apostoli Petru și Pavel, cu datele de începere stabilite în Calendarul Ortodox. Postul se mai practica miercurea și vinerea, iar în unele cazuri și lunea.  

Postul se practică îndeosebi în perioadele de peste an numite astfel, precum și în zilele de vineri. Potrivit diferitelor tradiții creștine, miercurea (în Răsărit), sâmbăta sau vinerea.. (în Apus), chiar lunea (în mănăstiri) și alte zile fixe din calendarul de peste an vor fi adăugate ca zile de post. Alte religii precum crendința Bahá'í, budismul, hinduism, islam, iudaism au tradiții legate de post.

Versete biblice despre post 
 Isaia 58:5 Oare aceasta este postul plăcut Mie: să-și chinuiască omul sufletul o zi? Să-și plece capul ca un pipirig, și să se culce pe sac și cenușă? Acesta numești tu post și zi placută Domnului?
 Matei 6:16-18 Când postiți, să nu vă luați o înfățișare posomorâtă, ca fățarnicii, care își sluțesc fețele, ca să se arate oamenilor că postesc. Adevărat vă spun, că și-au luat răsplata. Ci tu, când postești, unge-ți capul, și spală-ți fața, ca să te arăți că postești nu oamenilor, ci Tatălui tău, care este în ascuns; și Tatăl tău, care vede în ascuns, îți va răsplăti.

Vezi și 
 Anorexie nervoasă
 Dietă
 Dietă macrobiotică
 Greva foamei
 Malnutriție
 Nutriție
 Postul Crăciunului
 Reducerea numărului de calorii
 Vegetarianism
 Veganism

Referințe

Legături externe 
 Postul alimentar – între beneficiul detoxifierii și riscul luării în greutate, 12 martie 2010, Gândul
 Postul în alte religii , 1 martie 2009, Iulian Damian, Ziarul Lumina
 Postul misticilor – La masa cu Dumnezeu, 19 iulie 2009, Nicu Parlog, Descoperă
 De post și de sărbătoare - alimentele românilor în secolul 19, 8 septembrie 2006, Ion Bulei, Ziarul de Duminică
 Zilele de post și sărbătorile, 14 noiembrie 2007, Jurnalul Național
 Postul în tradiția biblică vechi și nou-testamentară, 14 februarie 2010, Lect. Dr. Alexandru Mihăilă, Ziarul Lumina